Poitiers

**Poitiers** (sebutan AFA: ; dialek Poitiers: *Poetàe*; Jawi: ) ialah sebuah bandar di sungai Clain di barat tengah Perancis. Ia sebuah komun dan ibu bandar jabatan Vienne di wilayah Poitou-Charentes barat Perancis. Pada tahun 202, ia mempunyai populasi 90,240. Kawasan gabungannya mempunyai 134,397 penduduk pada 2021 dan merupakan pusat bandar dengan 281,789 penduduk. Ia sebuah bandar berseni dan bersejarah, masih dikenali sebagai "Ville aux cent clochers" (terjemahan harfiah: "Kota seratus menara loceng").

Dengan lebih daripada 30,000 pelajar, Poitiers telah menjadi bandar universiti utama sejak penubuhan universitinya pada tahun 1431, dengan tokoh-tokoh terkenal sebagai alumninya seperti René Descartes, Joachim du Bellay dan François Rabelais. Pusat pekannya indah; jalan-jalannya banyak seni bina bersejarah dan rumah rangka kayu, terutamanya seni bina keagamaan, kebanyakannya dari zaman Romanesque. Binaan keagamaan ini mempunyai ruang pembaptisan Saint-Jean dari abad ke-4 (Baptistère Saint-Jean), gereja bawah tanah Dunes (abad ke-7), gereja Notre-Dame-la-Grande (abad ke-12), gereja Saint-Porchaire (abad ke-12) atau Katedral Poitiers (akhir abad ke-12) serta Istana Poitiers—yang sehingga baru-baru ini merupakan sebuah mahkamah (abad ke-12)—bekas-bekas istana Count-Count dari Poitou, Duke-Duke dari Aquitaine, tempat Permaisuri Perancis dan England Eleanor dari Aquitaine jadikan balairungnya.

Nama bandar ini dikaitkan dengan dua pertempuran besar yang pernah berlaku di sana. Pertempuran pertama berlaku pada tahun 732 dan dipanggil Pertempuran Tours. Dalam pertempuran ini, orang Frank yang dipimpin oleh Charles Martel mengalahkan tentera Khalifah Umaiyah. Pertempuran kedua berlaku pada tahun 1356 semasa Perang Seratus Tahun. Tentera Inggeris mengalahkan tentera diraja Perancis yang lebih besar dan menawan John II, yang kemudiannya diambil oleh Putera Wales Inggeris.

Kawasan Poitiers, yang terletak di tengah-tengah antara Paris dan Bordeaux, adalah tempat letaknya teknopolis Futuroscope. Kawasan ini mempunyai syarikat awam dan swasta yang penting, serta makmal penyelidikan terkemuka di Eropah. Futuroscope ialah tarikan pelancong yang popular di Nouvelle-Aquitaine dengan dua juta pelawat setiap tahun. Ia merupakan taman hiburan ketiga paling banyak dikunjungi di Perancis, selepas Disneyland Paris dan Puy du Fou.

## Mercu tanda dan tarikan

* Baptistère Saint-Jean (abad ke-4), gereja tertua di Perancis
* Istana Poitiers, pusat duke-duke Aquitaine
* Gereja Notre-Dame la Grande, gereja Romanesque tertua di Eropah
* Katedral Poitiers (*Cathédrale Saint-Pierre*), (abad ke-12)
* Musée Sainte-Croix, muzium terbesar di Poitiers
* Gereja St. Radegonde (abad ke-6)
* Gereja Saint-Hilaire le Grand (abad ke-11)
* Hypogée des Dunes (gereja bawah tanah)
* Jardin des Plantes de Poitiers, taman dan taman botani
* Gereja Saint-Jean de Montierneuf
* Théâtre Municipal de Poitiers, oleh arkitek Perancis Édouard Lardillier
* Parc du Futuroscope (Taman Imej Bergerak Eropah, kira-kira  utara Poitiers; temanya teknologi komunikasi visual dalam bangunan ultramoden)

## Galeri

Poitiers-110-Platz bei Notre Dame la Grande-2008-gje.jpg|Poitiers
Poitiers-Notre Dame la Grande-110-Westfassade-2008-gje.jpg|Notre Dame la Grande
Poitiers-Kathedrale-112-2008-gje.jpg|Cathédrale Saint-Pierre
Poitiers-Kathedrale-122-Mittelschiff-2008-gje.jpg|Cathédrale Saint-Pierre
Poitiers-Palais des Comtes-110-2008-gje.jpg|Palais des Comtes
Poitiers-Saint-Hilaire-110-2008-gje.jpg|Saint-Hilaire
Poitiers-Saint-Hilaire-136-Querhaus-2008-gje.jpg|Saint-Hilaire


## Lihat juga
* Komun di jabatan Vienne

## Rujukan
*INSEE